Tabără de schi pentru adulți - Începător
2025-12-26 - 2025-12-28 | poiana brasov
Nu-i așa că ți-e dor de o tabără?
Vrei să îți faci prieteni pe viață cu care să ieși la schi?
Vrei să te și distrezi după o zi istovitoare de schi?
Vrei să nu fii singur când înveți să schiezi?

Eu voi fi instructorul vostru dar și organizatorul!
3 zile de schi și distracție!
Unde?
Poiana Brașov
Cazarea v-o propun după ce formăm grupul de minim 5 persoane.
Când? În concediul tău!
26-28 decembrie 2025
2-4 ianuarie 2026
23-25 ianuarie 2026
Pachet de curs schi – 3 zile de schi, 8 h de schi – 800 lei/persoană
La acest cost se adaugă închiriat schi, cablu pentru tine și instructor, cazare, masă, transport.
Sună și rezervă locul 0726 47 47 17

Cursuri de schi pentru copiii 3-6 ani
2026-01-01 - 2028-05-31 | Partia kalinderu
De la ce vârstă să înceapă copilul să schieze?
E o întrebare pe care și eu ca mama mi-am adresat-o.
Până prin 2010 la noi în țară erau foarte puțini schiori, iar copiii de 3-6 ani erau inexistenți pe pârtii.
În 2012 am avut ocazia să fac niște cursuri de schi în Elveția. Și acolo mi-am schimbat mentalitatea definitiv și irevocabil!
Am văzut copii de la 3 ani, sau aveau mai puțin, schiau în ham cu suzeta în gură! Autocarele aduceau copiii de la grădiniță la cursurile de schi.
Am zis că ceva nu e în regulă la noi!
Revenind acasă am prins curaj, Luca (copilul meu) avea 1,5 ani și i-am pus schiurile în picioare jumătate de oră, de câteva ori.
Apoi anul următor încă puțin.
Iar de la 3 ani, când putea comunica să-l înțeleagă și alți adulți, i-am făcut cunoștință cu instructorul lui. La 4 ani deja era în viraje paralele și tehnica de schi a îmbunătățit-o an de an până la 9 ani. Acum e profesor la 11 ani!
Când îl întreabă lumea de când schiază, el mândru spune că de la 1 an! Și adevăr grăiește!
Tot cu el am probat metoda elvețiană cu hamul și am învățat ce e necesar să fac pe pârtie când am copii așa mici.
Și din acel an, 2012 au început părinții să prindă curaj și să mă abordeze pentru copiii mai mici de 6 ani.
Avem o experiență aparte, relație care se construiește pas cu pas de la 3 ani până pe la 7-9 ani când devin independenți pe pârtie și fără părinți.
De aceea vă recomand să îl familiarizați pe copil de la 3-4 ani cu echipamentul, cu zăpada, cu instructorul. E o joacă frumoasă, fără să forțați lucrurile.
Cu acești copiii fac sesiuni de jumătatate de oră în care au timp să ia contact cu clăparii, cu banda transportatoare, cu bețele! Facem jocuri pe pârtie și stilul maimuțică dă roade!
Așa că, dacă aveți copiii de la 3-6 ani, când veniți la pârtie, nu ezitați să sunați ca să vă cunosc!
Felicia 0726 47 47 17
Sesiunea de jumătate de oră este 150 lei, doar individual și schiem doar pe pârtiile unde este bandă rulantă (Azuga, Poiana Brașov, Bușteni, Toplița).
Cheltuieli suplimentare:
Echipamentul de schi este 30-70 lei/zi.
Iar costul cablului pentru instructor de la 40 lei.
Sună sau scrie email și hai să începem o poveste frumoasă împreună.
office@felicitydtp.ro 0726 4 747 17
Vă aștept cu bucurie la schi!

Învață să schiezi cu Felicia - Începător
2026-01-02 - 2026-01-04 | valea prahovei
Îți place să îi vezi pe alții cum schiază?
Ai vrea și tu să încerci dar ți-e frică?
Ai ocazia UNICĂ să ai lângă tine o instructoare care știe cum să te simți în siguranță:

are răbdare
îți explică pas cu pas
nu te duce sus de prima dată
stă la bază cu tine, pe pantă mică până înveți primii pași ai alunecării
te încurajează
te laudă
îți spune ce să faci la fiecare pas
te sfătuiește
va fi alături de tine permanent în procesul învățării

Sună bine? Încurajator?
Eu zic că da! Vezi mărturiile celor care au avut curaj să facă acest pas.
Va fi o investiție pe viață la fel ca și școala de șoferi!
Iată ce propunere am pentru tine:
1 h curs – 250 lei
2 h de curs – 300 lei
3 zile a câte 2 h/zi – 800 lei
5 zile a câte 2 h/zi – 1300 lei
Orele și zilele pot fi desfășurate tot sezonul, plata integrală la achiziție.
Recomandarea mea este să vă rezervați cel puțin 3 zile consecutive ca să progresați mai rapid.
Locul de desfășurare va fi pe Valea Prahovei, în funcție de zăpadă. Discutăm în prealabil acest aspect.
În plus de plata cursului, vei avea cheltuieli cu închiriatul schiului (clăpari, schiuri, bețe de schi și cască). Acest preț diferă de la o pârtie la alta.
Apoi din a doua sau a treia zi vei avea cheltuieli cu instalațiile de urcare pentru tine și instructoare.

Detaliile datelor le găsești în Calendar.

Învață să schiezi cu Felicia - Mediu și Avansat
2026-01-02 11:00 - 2026-04-30 15:00 (Europe/Helsinki) | valea prahovei
Vrei să progresezi în schi mai mult alături de un profesionist?
Ai următoarele dificultăți:

Ți-e frică să lași schiurile paralel la vale?
Nu schiezi pe canturi?
Ți-e frică să nu dea cineva peste tine?
Nu poți vira din scurt pe pante înguste și mai abrupte?
Ți-e frică pe pârtii negre?
Nu ai suficientă încredere în picioare?
Nu știi ce echipament să închiriezi sau să cumperi?
Viteza e o panică?

Nu aștepta să capeți automatisme, greu le corectezi și nu te poți bucura de schi cu astfel de angoase.
Punem tehnica la punct: virajul paralel, canturi, derapaje controlate, abordarea pârtiilor mai abrupte, a celor înguste și aglomerate.

Eu îți garantez… că în 4 h vei progresa atât de mult încât nu te vei mai recunoaște!
În plus îți voi oferi consultanță pe viață la alegerea echipamentelor de schi!
Citește și mărturiile celor de dintaintea ta! Vei fi pe mâini bune!
Hai să îți demontrezi ție că poți mai mult!
Alege o zi din sezonul 2026 și ne vedem pe pârtiile din Valea Prahovei.
4 h legate – 700 lei
Sună și programează o zi de schi cu instructorul personal.
0726 47 47 17
